बदमाशों में पुलिस का कोई खौफ नहीं, बढ़ रहे हैं अपराध
दौसा. शहरमें लगातार हो रही चोरियों के विरोध में सोमवार को कलेक्ट्रेट पर आईजी को ज्ञापन देने पहुंचे नगर परिषद के उप सभापति, पार्षद लोग।
कार्यालय संवाददाता | दौसा
शहरमें बढ़ते अपराध खासकर चोरी की वारदातों पर लोगों ने सोमवार को आईजी डी.सी. जैन के सामने कड़ा विरोध जताया। नगर परिषद के उपसभापति वीरेंद्र कुमार शर्मा की अगुवाई में लोगों ने कहा कि शहर में अपराध बढ़ रहे हैं। बदमाशों में पुलिस का कोई खौफ नहीं रहा। शहर में चोरी की सिलसिले वार वारदाते हो रही हैं, जबकि पुलिस ने खुद की जिम्मेदारी सिर्फ रिपोर्ट दर्ज करने तक सीमित कर ली है।
उपसभापति वीरेंद्र शर्मा ने कहा कि शहर में आए दिन दुकानों के ताले टूट रहे हैं। लोगों में चोरी की बढ़ती वारदातों को देखते हुए आक्रोश है। दो दिन पहले एक व्यापारी को डराते-धमकाते हुए बदमाशों ने अंधेरा छाते ही गोली चलाई गई। दौसा खुर्द स्थित गोपालजी मंदिर से कृष्ण भगवान की प्राचीन और कीमती मूर्ति चोरी हो गई, जिसका पुलिस अब तक कोई पता नहीं लगा सकी है। शहर में बाइक चोरी की वारदात बढ़ रही हैं और पुलिस सांप निकलने पर लकीर पीटने का जैसा काम कर रही है। रात में बाइक चोरी होने पर अगले दिन पुलिस चोरों की धरपकड़ के लिए नाकेबंदी के लिए सड़क पर उछल-कूद करती दिखाई देती है, लेकिन नाकेबंदी का परिणाम सिफर रहता है। नाकेबंदी से सिर्फ आम लोगों को परेशानी के अलावा कुछ हासिल कुछ नहीं होता है। चोरों के हौंसले की दास्ता की कड़ी में बताया कि 4-5 दिन पहले विधायक शंकर लाल शर्मा के आवास के सामने दुकान में चोरी की वारदात हुई। लोगों ने आपराधिक वारदातों की रोकथाम और चोरी की घटनाओं का खुलासा करने की मांग की। साथ ही 15 दिनों में चोरी की वारदातों का खुलासा नहीं करने पर आंदोलन की चेतावनी दी। ज्ञापन देने वालों में उपसभापति वीरेंद्र कुमार शर्मा के साथ पार्षद दीपक प्रजापत, निर्मल कुमार सैनी, अनिल कुमार, मनोज कुमार, जितेंद्र चंदेल, देवेंद्र अग्रवाल, सोनू शर्मा, प्रकाश कुमार, शेखर, आम आदमी पार्टी जिला प्रभारी रघु शर्मा थे।
पौषबड़ाप्रसादी (कोलवा) : गादरवाड़ाब्राह्मणान में वात्सल्य सेवा ट्रस्ट की ओर से आयोजित पौषबड़ा कार्यक्रम में लोगों ने पंगत में बैठकर प्रसादी ग्रहण की। कोषाध्यक्ष रजत शर्मा ने बताया कि कार्यक्रम में गांव सहित आसपास के लोगों ने पंगत में बैठकर प्रसादी ग्रहण की। इस दौरान गुढ़लिया सरपंच सोनिका शर्मा, ट्रस्ट पदाधिकारी, मनमोहन भारद्वाज, भवानीशंकर बोहरा सहित अन्य मौजूद थे।
hin_Deva hin_Deva npi_Deva hin_Deva hin_Deva hin_Deva